***PRESSRELEASE Oslo, 1. april 2016***

Først i Europa med skilt med Best Westerns nye profil

**Som første hotell i Europa får Best Western Plus Prince Philip i Skärholmen sine fasadeskilt med ny logotype.**

Best Western har i løpet av de siste to årene utviklet en ny profil med et moderne utseende som vil tiltrekke seg en bred kundebase, og viser selskapets positive utvikling de siste ti årene. Innføringen av et nytt Master Brand og unike logoer for hvert varemerke kommuniserer endringene og tydeliggjør kombinasjonen av den enkeltes unike hotell med styrken av en stor kjede.

Best Western Plus er navnet på de hotellene som tilbyr det lille ekstra. Fra det å ha god beliggenhet til at det skal være moderne utstyrt. Hotellene er designet for å tilfredsstille både forretnings- og privatreisende.

En av kjedens mange Stockholmshoteller og et av de nyeste tilskuddene, Best Western Prince Philip, har ventet i spenning på å få vise frem skiltene med den nye merkevaren.

- Endelig er skiltene på plass! Nå føles det som at vi er et Best Western hotell på ordentlig, sier Tahir Bouchaib, hotelldirektør på Best Western Prince Philip. Det føles bra at vi samtidig oppgraderer hotellet med en ny lobby og restaurant.

Best Western Plus logoen viderefører merkets tradisjonelle røde farge, inneholder signaturen BW og legger mer vekt på ordet "Plus" med en smal linje. Diamantformen er inspirert av formen på en mobilapp og viser et mer premium produkt.

- Det føles stort å få se vår nye Best Western Plus logo på et hotell i virkeligheten. Produksjonen er i full sving med å få opp skilt på de resterende 125 hotellene i Skandinavia, sier Tommy Evin, direktør for markedsføring ved Best Western Hotels & Resorts i Skandinavia.

Best Western Hotels & Resorts har under sitt Master Brand samlet seks forskjellige merker; Best Western, Best Western Plus, Best Western Premier, BW Premier Collection, Executive Residency og Vib.